**Η Κυριακή των Βαΐων (Διαβάζω το κείμενο!)**

|  |  |
| --- | --- |
| **Η Κυριακή των Βαΐων** είναι η τελευταία Κυριακή της Σαρακοστής, αλλά και η πρώτη μέρα της Μεγάλης Εβδομάδας. Την ημέρα αυτή γιορτάζουμε την πανηγυρική **είσοδο του Χριστού στα Ιεροσόλυμα**. Ο Ιησούς έφτασε στην πόλη καθισμένος πάνω ένα **γαϊδουράκι**. Ο κόσμος τον υποδέχτηκε με ενθουσιασμό, στρώνοντας το δρόμο με **βάγια από φοίνικες**. | Κατηγορία: Κυριακή των Βαΐων | poimin.gr  *Είσοδος του Ιησού στα Ιεροσόλυμα πάνω σε γαϊδουράκι* |
| Σε ανάμνηση αυτής της ημέρας, **όλοι οι ναοί στολίζονται** με **Βάϊα** από **φοίνικες**, ή **με κλαδιά** από άλλα νικητήρια φυτά, όπως η **δάφνη**, η **μυρτιά** και η **ελιά.** Τα βάγια μοιράζονταιι στο τέλος της λειτουργίας στους πιστούς.  Ένα παιδικό τραγούδι λέει:  ***“Βάγια, Βάγια των βαγιών,***  ***τρώνε ψάρι και κολιό***  ***κι ως την άλλη Κυριακή***  ***με το κόκκινο αυγό !*** | Ποια είναι τελικά τα γνωστά «βάγια» - Βοτανική*Βάγια-φοίνικες*  Για ποιο λόγο να βράσετε φύλλα δάφνης | Newspepper  *Βάγια-Δάφνη* |
| Την Κυριακή των Βαΐων επιτρέπεται στους πιστούς, αν και είναι ακόμα Σαρακοστή, να φάνε **ψάρια**. | Τσιπούρα φρέσκια ιχθυοτροφείου 450-500γρ στή σχάρα ... |

**ΦΥΛΛΟ ΕΡΓΑΣΙΑΣ**

**Ελέγχω, τι θυμάμαι για την Κυριακή των Βαΐων!**

Αφού διαβάσετε το κείμενο για την Κυριακή των Βαΐων προσπαθήστε να απαντήσετε τις ερωτήσεις!

|  |  |
| --- | --- |
| **Ερωτήσεις**   1. Τι γιορτάζουμε την Κυριακή των Βαΐων; 2. Ποιο ζώο χρησιμοποίησε ο χριστός για να πάει στην Ιερουσαλήμ; 3. Πώς υποδέχτηκε ο κόσμος τον Ιησού όταν έφτασε στην πόλη; 4. Με τι στολίζουμε τις εκκλησίες την Κυριακή των Βαΐων; 5. Ποια δέντρα θεωρούνται νικηφόρα και με τα κλαδιά τους φτιάχνουμε στεφάνια για ήρωες; 6. Ποιο φαγητό συνηθίζεται να τρώμε την ημέρα αυτή; | ***Εδώ, για βοήθεια σου δίνω τις απαντήσεις. Πρόσεξε όμως, γιατί έχω μπερδέψει τη σειρά τους!***   * *Ο κόσμος έστρωσε το δρόμο που θα περνούσε ο Χριστός με βάγια από φοίνικες.* * *αν και είναι ακόμα Σαρακοστή, επιτρέπεται να φάμε ψάρι.* * *όλοι οι ναοί στολίζονται με κλαδιά από Βάϊα.* * *ένα γαϊδουράκι.* * *την πανηγυρική είσοδο του Χριστού στα Ιεροσόλυμα* * *Ο φοίνικας, η δάφνη, η μυρτιά και η ελιά.* |

*ΠΗΓΕΣ:*

*1) Η ΒΙΒΛΟΣ – ΕΙΚΟΝΟΓΡΑΦΗΜΕΝΗ, Εκδόσεις: ΠΑΤΑΚΗ*

*2) ΚΑΛΟ ΠΑΣΧΑ. Ήθη-Έθιμα Δραστηριότητες, Εκδόσεις: ΑΓΚΥΡΑ*